gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl en gl gl gl de en sv fr de de gl gl gl gl gl gl gl es gl fr gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Vigo acolle un dous únicos concertos de Young Marble Giants no Estado
Sábado, 01 de outubro de 2022
ESTE XOVES, NO TEATRO CAIXANOVA
A mítica banda de postpunk regresa aos escenarios case trinta anos despois da publicación do seu único álbum, 'Colossal Youth'
Redacción - 13:20 29/05/2008
Tags: Sinsal Vigo Young Marble Giants
O Sinsal de primavera péchase esta noite ás 21.30 cunha cita histórica. Vigo será, xunto con Barcelona (Primavera Sound) a única cidade do Estado no que se poderá ver en directo o regreso dunha banda, os galeses Young Marble Giants, que con só un disco, Colossal Youth (1980) deixaron unha pegada imborrábel nos afeccionados á música. Colossal Youth segue sendo, 28 anos despois da súa publicación, un dos álbumes máis orixinais nunca publicados, un álbum impecábel, ademais, ao que non lle sobra unha nota. O álbum reeditouse en 2007 dando paso a unha xira de regreso con poucas e escollidas actuacións.
Young Marble Giants tiñan do punk o gusto polo discurso directo e rápido, a sinxeleza aparente da súa música (guitarra, baixo, batería e órgano) e a filosofía do do-it-yourself. Mais o seu virtuosismo era claro tamén, e as súas influencias moi variadas: Cabaret Voltaire, The Fall, The Velvet Underground, Kraftwerk...
Despois de publicar o disco, que moi logo se converteu nunha caste de best seller na escea independente, a banda gravou algúns ep's para a súa compañía Rough Trade. E separáronse. Colossal Youth ficou como o único traballo do grupo, convertido en mito para varias xeracións de músicos, dende Kurt Cobain a Low. Do mesmo xeito que sucedeu co Loveless de My Bloody Valentine ou que semellaba que ía pasar con Portishead. Non era preciso dicir máis nada. Young Marble Giants lograran o imposíbel: a perfección dentro do punk.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Young Marble Giants en 1980...
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto